 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ብሪጣንያ ኣብ ምረዛ ሰላዪ-ነበር ስክሪፓል ልዑል ተኽእሎ ኢድ ሩስያ ኣሎ ትብል 13 መጋቢት 2018 ምንጪ ስእሊ, EPA Yulia SkripalFacebook መግለጺ ስእሊ, ኣብ ሆስፒታል ዝርከቡ ኣቦን ጓልን ቀዳመይቲ ሚኒስተር ብሪጣኒያ ተሬዛ መይ እቲ ናይ ሩስያ ሰላይ ነበር ሰርገይ ስክሪፓልን ጓሉን ብስርሓት ሩስያ ዝዓይነቱ ወተሃደራዊ ደረጃ ዘለዎ ነርቭ ከምዝተመረዙ ንኣባላት ባይቶ ገሊጻ እቲ ኣብ ብሪጣኒያ ሳልስበሪ ዝተባህለት ከተማ ዝተፈጸመ ምረዛ ብሩስያ ተገይሩ ክኸውን ልዑል ተኽእሎ ከምዘሎ ድማ ሓቢራ ሚኒስትሪ ጉዳያት ወጻኢታ ሃገር ድማ ንኣምባሳደር ሩስያ ኣብታ ሃገር ጸዊዑ መብርሂ ክህብ ሓቲትዎሎ ክሳብ ሰሉስ ምሽት ዘሎ እዋን ብመንግስቲ ሩስያ ዝእመን መልሲ እንተዘይተዋሂቡ ድማ ብሪጣኒያ ብሩስያ ምጥቃም ዘይሕጋዊ ሓይሊ ነይሩ ኢላ ክትምድምያ ኢላ እታ ቀዳመይቲ ሚኒስተር እቲ ኣብ መጥቃዕቲ ዝወዓለ ቀመም ከሚካል ድማ ኖቪቾክ ዝዓይነቱ ምዃኑ ሓቢራ እዚ መጥቃዕቲዚ ወይ ብሃገረ ሩስያ ዝተፈጸመ ቀጥታዊ ስጉምቲ ኣንጻር ሃገርናዩ ወይ ከአ መንግስቲ ሩስያ ነቲ ኣዕናዊ ዝኾነ ቀመማዊ ነርቭ ምቁጽጻር ስኢና ኣብ ኢድ ካልኦት ከምዝድቕ ገይራላ ማለትዩ ኢላ ተሬዛ መይ ሚኒስተር ጉዳያት ወጻኢ ብሪጣንያ ቦሪስ ጆንሰን ድማ ንኣምባሳደር ሩስያ ሃገሩ ምሉእ ዘይጉዱል መግለጺ ብዛዕባ መደብ ፕሮግራም ኖቪቾክ ነቲ ዓለም-ለኻዊ ውድብ ክልከላ ኬሚካላዊ ኣጽዋራት ክትህብ ሓቲትዎሎ ኢላ ብሪጣኒያ ከቢድቲ ስጉምትታት ንምውሳድ ድልውቲ ክተክውን ከምዘለዋን እኹል መልሲ ናይ ሩስያ ምስ ዘይህሉ ድማ እቲ ጉዳይ ንረቡዕ ኣብ ቅድሚ ኮሞንስ ላኦለዋይ ባይቶ ብሪጣኒያ ክቐርብዩ ኢላ ተሬዛ መይ እቲ ጡረተኛ ኣባል ወተሃደራዊ ስለያ ነበር ስክሪፓልን ጓል 33 ዓመት ዝኾነት ጓሉን ብ4 መጋቢት እዮም ኣብ ሓደ ናይ ከተማ ሳሊስበሪ ናይ ጎደና ኮፍ መበሊ ቤንች ዘልሓጥ ኢሎም ተረኺቦም ገና ድማ ኣብ ሆስፒታል ኣብ ጽንኩር ግን ከአ ዝተረጋግአ ኩነታት ይርከቡ ንዐኦም ንምሕጋዝ ዝፈተነ ሰርጌንቲ ኒክ በይሊ ድማ ብጽኑዕ ሓሚሙ ይርከብ ምስ ቤተሰቡ ግን ክዛረብ ክኢሉሎ ሚስተር ስክሪፓል ን ኤም ኣይ ሽዱሽተ ትካል ስለያ ብሪጣኒያ ምስጢራት ኣሕሊፍካ ተባሂሉ ኣብ 2004 ብመንግስቲ ሩስያ ተፈሪዱ ነይሩ እንተኾነ ግን ኣብ መንጎ ክልቲኤን ሃገራት ብዝተገብረ ምልውዋጥ ሰለይቲ ተለቒቑ ኣብ ብሪጣኒያ ዑቕባ ተዋሂብዎ ክነብር ጸኒሑሎ ሚኒስተር ውሽጣዊ ጉዳያ ብሪጣኒያ ኣምበር ራድ ብዛዕባቲ ጉዳይ ንምዝታይ ኣኼባ ናይቲ ኮብራ ተባሂሉ ዝፍለጥ ናይ ህጹጽ እዋን ኮሚቴ መንግስቲ ንሰሉስ ክግበር ጸዊዑሎ ኖቪቾክ እንታይ እዩ? 